**KLAIPĖDOS JAUNIMO CENTRAS**

**PLATUSIS IR GILUMINIS VEIKLOS KOKYBĖS ĮSIVERTINIMAS**

**2013-2014 M.M.**

**Vidaus įsivertinimo koordinavimo grupės ataskaita**

**TURINYS**

1. ĮVADAS
2. TYRIMO METODIKA
3. PLATUSIS VEIKLOS KOKYBĖS ĮSIVERTINIMAS
4. GILUMINIO VEIKLOS KOKYBĖS ĮSIVERTINIMO ANALIZĖ
5. SRITIES „MOKYKLOS STRATEGINIS VALDYMAS“ ILIUSTRACIJOS
6. REKOMENDACIJOS

**1. ĮVADAS**

Vertinimo tikslas **-** kurti Jaunimo centrą kaip nuolat savo veiklos kokybę įsivertinančią ir tobulėjančią organizaciją.

Uždaviniai **-** išsiaiškinti veiklos privalumus ir trūkumus; vidaus įsivertinimo duomenis panaudoti veiklos tobulinimui; susitarti dėl Jaunimo centro veiklos tobulinimo prioritetų, aptarti gerosios praktikos pavyzdžius ir juos skleisti.

2013-2014 m.m. vidaus įsivertinimo koordinavimo grupės:

* Jaunimo centro grupės pirmininkė – Rimutė Svytytė. Nariai: Mira Kolaitytė, Ilona Stankevičienė, Laura Šleiniūtė, Rima Spalinskienė, Irena Butvilienė, Valdas Paulauskas.
* Choreografijos studijos „Inkarėlis“ grupės pirmininkė - Esmeralda Zubrickienė. Nariai: Dalia Jagminienė, Lina Klepeckaitė-Diržininkienė.
* Teatro studijos „Aušra“ grupės pirmininkė - Edita Milinienė. Nariai: Gediminas Milinis, Ilona Stančikienė.
* Atvirų jaunimo erdvių grupės pirmininkė - Zigmantė Čiakaitė. Nariai: Violeta Jokubynaitė, Tautrimas Rupulevičius.

**2. TYRIMO METODIKA**

2013-2014 M.M. ĮSTAIGOS VEIKLOS KOKYBĖS ĮSIVERTINIMAS BUVO ATLIEKAMAS PAGAL KLAIPĖDOS JAUNIMO CENTRO VEIKLOS ĮSIVERTINIMO TVARKOS APRAŠĄ, PATVIRTINTĄ JAUNIMO CENTRO DIREKTORIAUS 2014 M. KOVO 21 D. ĮSAKYMU NR. VI-180.

Š.m. vasario 25 d. Klaipėdos jaunimo centro darbuotojai dalyvavo seminare „Mokyklos veiklos įsivertinimas – prielaida ugdymo kokybei“.

Įsivertinimas vyko 2014 m. kovo – gegužės mėnesiais. Vyko 5 posėdžiai. Darbo grupės posėdžiai buvo protokoluojami. Posėdžių pirmininkė – Rimutė Svytytė, posėdžių sekretorė – Mira Kolaitytė.

NVŠM veiklos vertinimo apklausa **–** anoniminė. Anketą užpildė 49 mokytojai.

Giluminiam įsivertinimui pasirinkta **5 sritis „Mokyklos strateginis valdymas“**, kurioje respondentų nuomonės išsiskyrė.

Įsivertinimui pasirinktos penkios temos:

5.1. Planavimas ir įgyvendinimas.

5.2. Mokyklos įsivertinimas.

5.3. Valdymo demokratiškumas.

5.4. Personalo valdymas.

5.5. Turto, kitų išteklių valdymas.

Sudaryta 18 klausimų anketa:

1. Ar Jūs dalyvaujate planuojant įstaigos veiklą? Ar Jūsų planuojami renginiai yra įtraukiami į įstaigos veiklos planus? - *Taip. Ne.*

2. Ar dalyvaujate bendroje veikloje su kitais įstaigos kolektyvais (renginiai, projektai, koncertų stebėjimai ir kt.)? - *Taip. Ne.*

3. Ar Jūsų pasiekimai, veiklos rezultatai atsispindi įstaigos internetinėje svetainėje skelbiamoje pasiekimų skiltyje? - *Taip. Ne. Informacija apie pasiekimus nėra atnaujinama. Pasiūlymai dėl pasiekimų viešinimo.*

4. Ar dalyvavimas įsivertinimo procese skatina Jus susitelkti, keisti požiūrį į darbą? – *Taip. Ne.*

5. Kokiais principais dalyvaujate metodinės tarybos darbe? – *Teikiu siūlymus. Dalyvauju diskusijose. Pasyviai stebiu.*

6. Ar Jūs dalyvaujate (dalyvavote) įstaigos valdymo organų (JC taryba, metodinė taryba, atestacijos komisija, optimizacijos grupė, priėmimo komisija, kultūrinių renginių grupė) darbe? – *Taip. Ne.*

7. Ar Jūsų kolektyve (būrelyje) veikia tėvų komiteto grupė? – *Taip. Ne. Ne, mums netinka. Ne, bet planuoju veiklą.*

8. Ar Jūsų kolektyve (būrelyje, padalinyje) veikia mokinių taryba? – *Taip. Ne. Ne, bet planuoju veiklą. Mano darbe tai netinka.*

9. Ar mūsų įstaigoje turėtų veikti mokinių savivalda (taryba)? – *Taip. Ne.*

10. Ar Jums žinomas bendras įstaigos personalo skaičius? *Įrašykite skaičių.*

11. Ar Jums aktuali informacija apie personalo valdymą? – *Taip. Ne.*

12. Ar Jus tenkina įstaigos (arba padalinio) aptarnaujančio personalo darbo kokybė? – *Taip. Ne. Jei ne, kas taisytina.*

13. Ar Jus tenkina darbo krūvio mokytojams paskirstymas? – *Taip. Ne. Jei ne, kodėl.*

14. Ar tikslingai panaudojate visas lėšas, skiriamas kolektyvui (būreliui)? – *Taip. Taip, bet šiais mokslo metais dar negavau. Ne.*

15. Ar tenkina kolektyvo (būrelio) finansavimas? – *Taip. Ne. Nurodykite apytikrę lėšų sumą, kuri tenkintų Jūsų kolektyvo (būrelio) ugdymo proceso vykdymą.*

16. Ar inicijuojate lėšų pritraukimą savo kolektyvui (būreliui, padaliniui)? **-** *Paramos būdai:**Tėvų parama. Lėšos už parduodamus renginio bilietus. 2 proc. nuo pajamų mokesčio. Projektinės lėšos. Skiriu asmenines lėšas.*

17. Kokiais būdais sužinote informaciją apie įstaigos lėšų panaudojimą bei viešuosius pirkimus? – *Informacijos šaltinis: Įstaigos internetinėje svetainėje. Mokytojų tarybos posėdžiuose. Tarybos posėdžiuose. Iš asmeninių pokalbių. Nesidomiu, man tai neaktualu. Visai nieko nežinau apie lėšas.*

18. Su kuo įstaigos vadovas turėtų tartis, skiriant lėšas personalui už papildomus darbus? – *Turėtų tartis: Su įstaigos taryba. Su optimizacijos grupe. Aptarti direkciniuose pasitarimuose. Tartis nereikia, bet būtina vesti papildomų darbų apskaitą.*

5 srities giluminio įsivertinimo apklausa - anoniminė. Dalyvavo 38 mokytojai.

Kiti tyrimo metodai – diskusija, interviu.

**3. PLATUSIS VIDAUS VEIKLOS KOKYBĖS ĮSIVERTINIMAS**

|  |  |  |  |  |  |
| --- | --- | --- | --- | --- | --- |
| **Sritis** | **Veiklos rodikliai** | **1 lygis** | **2 lygis** | **3 lygis** | **4 lygis** |
| 1. Mokyklos kultūra | 1.1. Bendruomenės santykiai – 45 atsakymai | - | 8  17,8 proc. | 31  68,9 proc. | 6  13,3 proc. |
| 1.2. Mokyklos kaip organizacijos pažangos siekis – 49 atsakymai | - | 6  12,2 proc. | 26  53,1 proc. | 17  34,7 proc. |
| 1.3. Darbo tvarka ir taisyklės – 48 atsakymai | - | 4  8,3 proc. | 29  60,4 proc. | 15  31,3 proc. |
| 1.4. Pageidaujamo elgesio skatinimas – 45 atsakymai | - | 7  15,6 proc. | 33  73,3 proc. | 5  11,1 proc. |
| 1.5. Aplinkos jaukumas - 49 atsakymai | 1  2 proc. | 23  47 proc. | 13  26,5 proc. | 12  24,5 proc. |
| 1.6. Mokyklos įvaizdis ir viešieji ryšiai – 47 atsakymai | - | 13  27,7 proc. | 27  57,4 proc. | 7  14,9 proc. |
| **Sritis** | **Veiklos rodikliai** | **1 lygis** | **2 lygis** | **3 lygis** | **4 lygis** |
| 2. Ugdymas ir mokymasis | 2.1. Ugdymo proceso organizavimas – 49 atsakymai | - | 3  6,1 proc. | 30  61,2 proc. | 16  32,7 proc. |
| 2.2. Pamokos organizavimas ir kokybė – 48 atsakymai | - | 3  6,3 proc. | 28  58,3 proc. | 17  35,4 proc. |
| 2.3. Mokymo ir gyvenimo ryšys – 48 atsakymai | - | 3  6,3 proc. | 23  47,9 proc. | 22  45,8 proc. |
| 2.4. Mokytojo ir mokinio dialogas – 49 atsakymai | - | 1  2 proc. | 19  38,8 proc. | 29  59,2 proc. |
| 2.5. Mokymosi veiklos diferencijavimas – 48 atsakymai | - | 1  2 proc. | 32  66,7 proc. | 15  31,3 proc. |
| 2.6. Vertinimo sistema (Aiškumas, pagrįstumas) – 39 atsakymai | - | 2  5,1 proc. | 26  66,7 proc. | 11  28,2 proc. |
| **Sritis** | **Veiklos rodikliai** | **1 lygis** | **2 lygis** | **3 lygis** | **4 lygis** |
| 3. Pasiekimai | 3.1. Akademiniai pasiekimai – 38 atsakymai | - | 1  2,6 proc. | 23  60,5 proc. | 14  35,9 proc. |
| 3.2. Kiti pasiekimai (olimpiados, konkursai ir kt.) – 48 atsakymai | - | 7  14,6 proc. | 25  52,1 proc. | 16  33,3 proc. |
| **Sritis** | **Veiklos rodikliai** | **1 lygis** | **2 lygis** | **3 lygis** | **4 lygis** |
| 4. Pagalba mokiniui | 4.1. Pedagoginė – 48 atsakymai | - | 2  4,2 proc. | 25  52,1 proc. | 21  43,7 proc. |
| 4.2. Psichologinė – 43 atsakymai | 1  2,3 proc. | 5  11,6 proc. | 27  62,8 proc. | 10  23,3 proc. |
| 4.3. Socialinė – 47 atsakymai | 1  2,1 proc. | 7  14,9 proc. | 27  57,4 proc. | 12  25,5 proc. |
| 4.4. Specialiųjų mokymosi poreikių tenkinimas – 43 atsakymai | 4  9,3 proc. | 13  30,2 proc. | 18  41,9 proc. | 8  18,6 proc. |
| 4.5. Gabių vaikų ugdymas – 47 atsakymai | - | 8  17 proc. | 20  42,6 proc. | 19  40,4 proc. |
| 4.6. Tėvų švietimas – 48 atsakymai | - | 13  27,1 proc. | 28  58,3 proc. | 7  14,6 proc. |
| **Sritis** | **Veiklos rodikliai** | **1 lygis** | **2 lygis** | **3 lygis** | **4 lygis** |
| 5. Mokyklos strateginis valdymas | 5.1. Planavimas ir įgyvendinimas – 48 atsakymai | - | 11  22,9 proc. | 32  66,7 proc. | 5  10,4 proc. |
| 5.2. Mokyklos įsivertinimas – 45 atsakymai | - | 10  22,2 proc. | 26  57,8 proc. | 9  20 proc. |
| 5.3. Valdymo demokratiškumas – 47 atsakymai | 1  2,1 proc. | 13  27,7 proc. | 21  44,7 proc. | 12  25,5 proc. |
| 5.4. Personalo valdymas (komplektavimas, darbo organizavimas) – 49 atsakymai | - | 17  34,7 proc. | 22  44,9 proc. | 10  20,4 proc. |
| 5.5. Turto, kitų išteklių valdymas – 48 atsakymai | 1  2,1 proc. | 28  58,3 proc. | 16  33,3 proc. | 3  6,3 proc. |

Anoniminę anketą pildė 49 mokytojai. Ne visi respondentai užpildė visas vertinimo grafas. Atsakymų skaičius pažymėtas lentelėje.

**Geriausiai vertinama** 2 sritis – Ugdymas ir mokymasis:

* Mokytojo ir mokinio dialogą 3 ir 4 lygiu vertina 98 proc. respondentų.
* Mokymosi veiklos diferencijavimą 3 ir 4 lygiu vertina 98 proc. respondentų.
* Ugdymo proceso organizavimą 3 ir 4 lygiu vertina 93,9 proc. respondentų.
* Pamokos organizavimą ir kokybę 3 ir 4 lygiu vertina 93,7 proc. respondentų.
* Mokymo ir gyvenimo ryšį 3 ir 4 lygiu vertina 93,7 proc. respondentų.
* Vertinimo sistemą 3 ir 4 lygiu vertina 94,9 proc. respondentų.

Kitų sričių rodikliai, vertinami gerai ir labai gerai:

* Akademinius pasiekimus 3 ir 4 lygiu vertina 96,4 proc. respondentų.
* Darbo tvarką ir taisykles 3 ir 4 lygiu vertina 91,7 proc. respondentų.
* Mokyklos kaip organizacijos pažangos siekį 3 ir 4 lygiu vertina 87,8 proc. respondentų.

**Silpniausiai vertinama:**

* Turto, kitų išteklių valdymą 1 lygiu vertina 2,1 proc., 2 lygiu - 58,3 proc. respondentų.
* Aplinkos jaukumą 1 lygiu vertina 2 proc., 2 lygiu - 47 proc. respondentų.
* Specialiųjų mokymosi poreikių tenkinimą 1 lygiu vertina 9,3 proc., 2 lygiu – 30,2 proc. respondentų.
* Personalo valdymą 2 lygiu vertina 34,7 proc. respondentų.
* Valdymo demokratiškumą 1 lygiu vertina 2,1 proc., 2 lygiu - 27,7 proc. respondentų.
* Tėvų švietimą 2 lygiu vertina 27,1 proc. respondentų.

**4. GILUMINIS VIDAUS VEIKLOS KOKYBĖS ĮSIVERTINIMAS**

**MOKYKLOS STRATEGINIS VALDYMAS**

**5.1. PLANAVIMAS IR ĮGYVENDINIMAS**

JC mokytojai iki eilinių kasmetinių atostogų pateikia veiklos programas ir planuojamų renginių planus. Administracija sudaro, o direktorius patvirtina įstaigos metinį veiklos planą. Įstaigos mėnesio planai sudaromi iki 20 dienos, į juos įtraukiami mokytojų pateikiami planuojami renginiai: koncertai, spektakliai, parodos, projektai, atviros pamokos ir kitos veiklos. Svarbiausi renginiai įtraukiami į savivaldybės Švietimo skyriaus, KPŠKC mėnesio renginių planus.

NVŠM veiklos vertinimo anketoje šį punktą 2 lygiu įvertino 22,9 proc., 3 lygiu – 66,7 proc., 4 lygiu – 10,4 proc. respondentų.

**Išvados:**

* 79 proc. bendruomenės narių aktyviai dalyvauja planuojant įstaigos veiklą. Padalinių mokytojai kartu planuoja koncertus, spektaklius, renginius, išvykas, kuria planus, papildančius integruotą meninį vaikų ugdymą, geranoriškai padeda mažesnę patirtį turintiems kolegoms.
* 21 proc. respondentų nurodo, kad jų veikla nėra įtraukiama į įstaigos renginių planus.
* Visi respondentai nurodo, kad dalyvauja bendroje veikloje su kitais įstaigos kolektyvais. Vykdoma bendra įstaigos kolektyvinė veikla – spektaklių, koncertų stebėjimas, meniniai projektai, organizuojamos bendros kūrybinės stovyklos.
* 82 proc. respondentų teigia, kad jų kolektyvo pasiekimai bei veiklos rezultatai atsispindi įstaigos internetinėje svetainėje.
* Pateikti du pasiūlymai dėl pasiekimų viešinimo: kiekvienam padaliniui turėti savo internetinę svetainę, galerijos nuotraukos turėtų būti prie kiekvieno kolektyvo.

**5.2. ĮSTAIGOS ĮSIVERTINIMAS**

JC platusis ir giluminis vidaus įsivertinimas atliekamas pirmą kartą. Mokytojai kasmet pateikia savo veiklos įsivertinimą, nurodydami veiklos stipriąsias ir silpnąsias sritis, numatydami planuojamus veiklos pokyčius.

NVŠM veiklos vertinimo anketoje šį punktą 2 lygiu įvertino 22,2 proc., 3 lygiu – 57,8 proc., 4 lygiu - 20 proc. respondentų.

**Išvados:**

* Į anketos klausimus atsakė tik 63 proc. visų įstaigos mokytojų bendruomenės narių. 22 mokytojai nedalyvavo giluminiame 5 srities tyrime.
* Į klausimą „Ar dalyvavimas įsivertinimo procese skatina Jus susitelkti, keisti požiūrį į darbą?“ 23 respondentai atsakė „Taip“, 14 – „Ne“. Apibendrinant rezultatus galima teigti, jog įsivertinimas skatina dalį bendruomenės susitelkti ir keisti požiūrį į darbą, ieškoti teigiamų ar neigiamų faktorių, analizuoti galimybes bei naujas darbo formas.
* Įsivertinimo grupė dirbo laikydamasi etikos, moralės, pozityvumo bei duomenų konfidencialumo nuostatų, planavo, koordinavo veiklą, palaikė ryšį su bendruomene.

**5.3. VALDYMO DEMOKRATIŠKUMAS**

Įstaigoje veikia šie savivaldos organai: JC taryba, mokytojų taryba, atestacinė komisija, metodinė taryba.

NVŠM veiklos vertinimo anketoje šį punktą 1 lygiu vertina 2,1 proc., 2 lygiu – 27,7 proc., 3 lygiu – 44,7 proc., 4 lygiu – 25,5 proc. respondentų.

**Išvados:**

* JC valdymas pakankamai demokratiškas.
* 50 proc. respondentų metodinės tarybos posėdžiuose teikia siūlymus; 58 proc. dalyvauja diskusijose.
* 26 proc. nurodo, kad pasyviai stebi metodinės tarybos veiklą ir neteikia jokių pasiūlymų. Išvada - trūksta mokytojų aktyvumo ir iniciatyvos.
* 60 proc. respondentų nurodo, kad dalyvauja arba dalyvavo anksčiau įstaigos savivaldos grupių veikloje (JC taryba, metodinė taryba, atestacijos komisija, optimizacijos grupė, priėmimo komisija, kultūrinių renginių grupė).
* Į klausimą „Ar Jūsų kolektyve (būrelyje) veikia tėvų komiteto grupė?“ 50 proc. atsako teigiamai, 21 proc. nurodo, kad tokia grupė neveikia, 5 proc. planuoja tėvų komiteto veiklą, 26 proc. nurodo, kad jų darbe tai netinka.
* Į klausimą „Ar Jūsų kolektyve (būrelyje) veikia mokinių taryba?“ 37 proc. mokytojų atsako teigiamai, 39 proc. – neigiamai, 5 proc. planuoja mokinių tarybos veiklą, 13 proc. atsako, kad jų darbe tai netinka.
* 63 proc. respondentų mano, kad Jaunimo centre turėtų veikti mokinių savivalda (taryba).
* Veikusios anksčiau optimizavimo ir kultūrinių renginių grupės šiuo metu neveikia.

**5.4. PERSONALO VALDYMAS**

2014 m. JC iš viso dirba92 darbuotojai, iš jų 10 administracijos ir 22 techniniai darbuotojai. Dirba 60 mokytojų (iš jų ir administracijos darbuotojai): 11 mokytojų ekspertų, 17 mokytojų metodininkų, 4 vyresnieji mokytojai, 18 mokytojų, 11 neatestuotų. 2014 m. atestuoti 3 mokytojai metodininkai ir 1 vyresnysis mokytojas. JC tarifikuotos 998,98 pedagoginės valandos (iš jų – 828 kontaktinės). Patvirtinti 84,67 etatai, 20 pareigybių, 25 veiklos programos.

NVŠM veiklos vertinimo anketoje šį punktą 2 lygiu vertina 34,7 proc., 3 lygiu – 44,9 proc., 4 lygiu – 20,4 proc. respondentų.

**Išvados:**

* 60 proc. respondentų nurodo, kad jiems yra aktuali informacija apie personalo valdymą, 40 proc. atsakiusiųjų tai nėra aktualu.
* Į klausimą „Ar Jus tenkina aptarnaujančio personalo darbo kokybė?“ 71 proc. mokytojų atsako teigiamai, 29 proc. atsako neigiamai. Pateikti keli paaiškinimai: aptarnaujančio personalo darbas organizuojamas neefektyviai ir per lėtai; trūksta efektyvaus laiko planavimo; nori geresnio požiūrio į darbą.
* 71 proc. respondentų tenkina darbo krūvio mokytojams paskirstymas, 29 proc. – netenkina.
* Trūksta specialistų įvairovės: projektų rengėjų ir vadybininkų, kompiuterinių programų ir kompiuterinės įrangos specialistų, scenografų.
* Mokytojams sudaromos sąlygos kelti kvalifikaciją ir atestuotis aukštesnei kategorijai.

**5.5. MATERIALINIŲ IŠTEKLIŲ VALDYMAS**

JC programai įgyvendinti skiriama 2.317,6 tūkst. Lt iš savivaldybės biudžeto, 40,8 tūkst. Lt mokinio krepšelio lėšų. Dalis programos finansuojama iš specialiųjų programų: planuojama surinkti 145 tūkst. Lt pajamų už paslaugas ir 2,5 tūkst. Lt už patalpų nuomą. Olimpiadoms ir kitiems savivaldybės ar respublikiniams renginiams skirta 111 tūkst. Lt. Dešimt kolektyvų naudojasi tėvų parama bei pritraukia 2 proc. nuo pajamų mokesčio, pervedant lėšas į paramos sąskaitą. 2013 m. gauta 12 tūkst. Lt paramos lėšų.

NVŠM veiklos vertinimo anketoje šį punktą 1 lygiu vertina 2,1 proc., 2 lygiu – 58,3 proc., 3 lygiu – 33,3 proc., 4 lygiu – 6,3 proc. respondentų.

**Išvados:**

* Projektines lėšas pritraukia tik Atviros jaunimo erdvės.
* Beveik visi respondentai anketoje nurodo, jog skiriamas kolektyvui lėšas panaudoja tikslingai, 34 proc. teigia šiais mokslo metais dar nėra gavę lėšų, skirtų kolektyvo poreikiams.
* 70 proc. mokytojų nurodo, kad kolektyvo (būrelio) finansavimas nepakankamas, 30 proc. mokytojų teigia, kad juos tenkina kolektyvo finansavimas.
* Mokytojai pageidauja žinoti konkretų lėšų procentą nuo surenkamos už kolektyvo lankymą sumos, skiriamą kolektyvo poreikiams.
* Kolektyvams skiriamos lėšos pirkimams ir paslaugoms fiksuojamos.
* Į klausimą „Kokiais būdais inicijuojate lėšų pritraukimą savo kolektyvui?“ 58 proc. respondentų nurodo, kad naudojasi tėvų paramos lėšomis, 34 proc. – lėšomis už parduodamus renginio bilietus, 45 proc. - 2 proc. nuo pajamų mokesčio lėšomis, 18 proc. – projektinėmis lėšomis.
* 42 proc. respondentų nurodo, kad skiria savo asmenines lėšas kolektyvo veiklai.
* Informaciją apie įstaigos lėšų panaudojimą mokytojai sužino: 34 proc. - iš įstaigos internetinės svetainės, 53 proc. - mokytojų tarybos posėdžiuose, 37 proc. - tarybos posėdžiuose, 39 proc. - iš asmeninių pokalbių.
* Visiškai nesidomi lėšomis tik 5 proc. mokytojų, dar 10 proc. teigia apie įstaigos lėšų panaudojimą nieko nežinantys.
* Į klausimą „Su kuo įstaigos vadovas turėtų tartis, skiriant lėšas personalui už papildomus darbus?“ 50 proc. respondentų atsako, kad tartis reikėtų su JC taryba, 26 proc. – su optimizacijos grupe, 58 proc. – aptarti direkciniuose pasitarimuose, 16 proc. teigia, kad reikia vesti papildomų darbų apskaitą.
* Ugdymo patalpos neatitinka šiuolaikinių reikalavimų, reikalinga įstaigos renovacija.

**5. SRITIES „MOKYKLOS STRATEGINIS VALDYMAS“ ILIUSTRACIJOS**

|  |
| --- |
| **4 lygio iliustracija. PLANAVIMAS IR ĮGYVENDINIMAS** |
| Įsivertinimas pozityviai veikia bendrų JC planų rengimą. Kolektyvas aktyviai dalyvauja rengiant mokymo planus, atsižvelgia į regiono ir šalies strateginius prioritetus. Planai nuolat koreguojami, apžvelgiami rezultatai bei pasiekimai. Siekiama optimalaus planų ir mokymosi pasiekimų, rezultatų santykio. Mokytojai bendradarbiauja kuriant veiklos programas.Jaunimo centro renginių planai bei pasiekimai skelbiami patrauklioje internetinėje svetainėje. |

|  |
| --- |
| **4 lygio iliustracija. ĮSTAIGOS ĮSIVERTINIMAS** |
| Jaunimo centro vidaus įsivertinimo procese dalyvauja visi įstaigoje dirbantys mokytojai, nepriklausomai nuo užimamų pareigų ar kvalifikacijos laipsnio. Sudaroma vidaus įsivertinimo koordinavimo grupė. Iš anksto numatomi įsivertinimo eigos etapai, parengiamas klausimynas, apdorojami rezultatai bei nustatomos silpnosios sritys. Įsivertinimas vyksta demokratiškumo principu. Siekiama sužinoti tikslią įstaigos darbinę atmosferą, ergonomiką, sąlygų ar santykių gerinimo bei tobulinimo sritis. Vieningos bendruomenės dalyvavimas įsivertinime, jo rezultatų žinojimas kuria mokyklos vertybes, filosofiją, kultūrą ir neformalios institucijos veidą Klaipėdos mieste. Įsivertinimo ir vertinimo išvados analizuojamos bei naudojamos tobulinant tolimesnę įstaigos veiklą. |

|  |
| --- |
| **4 lygio iliustracija. VALDYMO DEMOKRATIŠKUMAS** |
| Visi valdymo organų sprendimai derinami su savivaldos organais bei viešinami JC darbuotojams. Savivaldoje aktyviai dalyvauja didžioji dalis įstaigos bendruomenės. Savivaldos sprendimai turi realią galią valdymo organų darbe. Ji nebijo kritikuoti, aktyviai teikia pasiūlymus ir rekomendacijas. Aktyviai savivaldoje dalyvauja tėvų ir mokinių komitetai. Šie komitetai nuolat supažindinami su valdymo organų sprendimais ir nutarimais. Valdymo ir savivaldos organai bendradarbiauja susitelkę bendriems tikslams, įnešant progresą įstaigos valdymo darbe. |

|  |
| --- |
| **4 lygio iliustracija. PERSONALO VALDYMAS** |
| Klaipėdos jaunimo centro personalo skaičius reglamentuotas nustatyta tvarka, atsižvelgiant į veiklos apimtį. Jaunimo centre ir jo padaliniuose dirba ilgametę patirtį turintys ir aukštos kvalifikacijos pedagogai. Jauniems specialistams sudarytos sąlygos kvalifikacijos kėlimui, tobulėjimui. Įstaigos veikla – sisteminga, tęstinė. Kūrybiškai taikomos meninio ugdymo programos. Įstaigos sėkmė – bendruomenės komandinis darbas. Pedagogai geba būti savo veiklos koordinatoriais, linkę bendrauti ir bendradarbiauti. Pareigos ir darbo krūviai, įpareigojimai deleguojami darbuotojams pagal įgytą kvalifikaciją, kompetenciją, patirtį ir veiklos sritį. Aptarnaujantis personalas atitinka jiems skirtas pareigas ir kompetentingai, sąžiningai atlieka savo darbą. |

|  |
| --- |
| **4 lygio iliustracija. MATERIALINIŲ IŠTEKLIŲ VALDYMAS** |
| Materialinių išteklių (biudžetinių lėšų, mokinio krepšelio, fondų, projektinių lėšų) planavimas ir panaudojimo rezultatai prieinami visiems įstaigos mokytojams. Planuojant lėšų paskirstymą dalyvauja kolektyvų vadovai; finansinių metų pradžioje jie žino, kokiomis lėšomis jie gali disponuoti ir jas racionaliai naudoja. JC veikia projektų kūrimo grupė, besirūpinanti projektų įgyvendinimu ir įvairių fondų lėšų pritraukimu. Aktyviai veikia tėvų komitetas, užtikrinantis finansinę paramą kolektyvams. Įstaigos materialinė bazė kasmet atnaujinama, atsižvelgiant į šiuolaikinius ugdymo įstaigos reikalavimus: kompiuterizuotos klasės su interneto prieiga, patalpos atitinka sanitarines normas, ugdymo paskirtį, mokinių amžių bei poreikius, mokytojų darbo specifiką. Jaunimo centras pagaliau renovuojamas. |

**6. REKOMENDACIJOS**

* Mokslo metų pradžioje mokytojų tarybos posėdyje apžvelgti bei įvertinti mokytojų veiklos įsivertinimą, susistemintą informaciją skelbti internetinėje svetainėje.
* Sukurti naują talpesnę įstaigos internetinę svetainę; padaliniams susikurti savo internetines svetaines arba *facebook* grupes.
* Įsivertinimo procese kviesti dalyvauti tėvų ir mokinių bendruomenę.
* Vidaus įsivertinimo koordinavimo grupę sudaryti iš 9 mokytojų bendruomenės narių.
* Įsivertinimo išvadas analizuoti metodinėse grupėse ir naudoti tobulinant įstaigos veiklą.
* Skatinti mokinių savivaldą, sudaryti galimybę mokiniams rinkti atstovus į įstaigos tarybą, organizuoti projektus, renginius.
* Jaunimo centro mokytojų taryba š.m. rugsėjo mėn. posėdyje nusprendžia apie mokinių tarybos būtinumą įstaigoje. Atlikti 8-12 klasių mokinių anketinę apklausą kolektyvuose, sužinoti nuomonę apie mokinių savivaldos poreikį.
* Š.m. rugsėjį – spalį sukviesti bendrą Jaunimo centro mokinių tėvų susirinkimą ir išrinkti tėvų komitetą bei atstovus į Jaunimo centro tarybą. Plėtoti bendradarbiavimą su tėvais ir gerinti informacijos sklaidą.
* 2014-2015 mokslo metais suaktyvinti JC optimizacijos tarybos (grupės) veiklą, patvirtinti darbo reglamentą, suteikti galimybę plačiau svarstyti einamuosius įstaigos kausimus.
* Mokytojų tarybos posėdžiuose viešinti darbo krūvio (kontaktinių ir papildomų valandų) paskirstymo pasikeitimus. Internetinėje svetainėje skelbti tarifinį sąrašą.
* Aktyvinti įstaigos darbuotojų tradicinius renginius: numatyti konkrečias priemones ir jas aptarti mokytojų tarybos posėdyje. Atnaujinti įstaigos kultūrinių renginių grupės veiklą.
* Nustatyti ir patvirtinti konkretų lėšų, skiriamų kolektyvo poreikiams, procentą, kad mokytojai galėtų planuoti metų pirkimus ir paslaugas. Siūloma kolektyvui skirti ne mažiau kaip pusę surenkamo tėvų mokesčio už būrelio lankymą.
* Nuo 2015 m. vasario iki gegužės skelbti internetinėje svetainėje sąskaitą, skirtą 2 proc. nuo pajamų mokesčiui pritraukti.
* 2015 m. organizuoti seminarą mokytojams apie projektų kūrimą ir įgyvendinimą. Suburti projektų kūrimo grupę.
* Apmokėjimą už papildomus darbus aptarti su studijų vedėjais ir optimizavimo grupe bei informuoti mokytojus tarybos posėdyje.

Vidaus įsivertinimo koordinavimo grupės pirmininkė

Rimutė Svytytė

2014-06-16